Anexa la Hotărârea Consiliului Local al Municipiului Craiova nr.348/2025

Contract de asociere

Art. 1. Părţile

1. Unitatea Administrativ Teritorială Municipiul Craiova, cu sediul în Craiova, str. A.I Cuza,nr.7 judeţul Dolj, codul fiscal: 4417214, telefon:0251/416235, fax:0251/411561, reprezentată prin dna. primar Lia-Olguța Vasilescu, având calitatea de asociat prim,

2. Unitatea Administrativ Teritorială Judetul Dolj, cu sediul în Craiova, Calea Unirii, nr. 19, codul fiscal: 4417150, telefon: 0251/408231, fax: 0251/408241, reprezentată prin dl. președinte Dorin Cosmin Vasile, având calitatea de asociat secund,

au convenit asupra încheierii prezentului acord de asociere în următoarele condiții:

Art. 2. Obiectul contractului

Părțile au convenit de comun acord să se asocieze în vederea realizării obiectivului de investiții „Închidere inel de trafic zona de sud a municipiului Craiova – casetare canal deschis, modernizare str. Râului cu străpungere DN56-DN55 joncțiune cu Aleea 2 Bechet”.

Art.3 Cadru legal

Contractul de asociere se încheie în conformitate cu:

Hotărârea Consiliului Local al Municipiului Craiova nr. 147/06.03.2024 privind aprobarea asocierii între unitatea administrativ teritorială- Municipiul Craiova și unitatea administrativ teritorială -Județul Dolj, în vederea realizării în comun a obiectivului de investiții „Închidere inel de trafic zona de sud a municipiului Craiova – casetare canal deschis, modernizare str. Râului cu străpungere DN56-DN55 joncțiune cu Aleea 2 Bechet”.

Hotărârea Consiliului Județean Dolj nr. 86/2024 privind aprobarea asocierii între U.A.T. Județul Dolj și U.A.T. Municipiul Craiova în vederea realizării în comun a obiectivului de investiții ,,Închidere inel de trafic zona de sud a municipiului Craiova – casetare canal deschis, modernizare strada Râului cu străpungere DN 56 – DN 55 joncțiune cu Aleea 2 Bechet”.

Ordonanța de urgență nr. 57/2019 privind codul administrativ, art.89 alin 8 și art. 1949--1954 din Codul Civil.

Art. 4. Principii de bună practică ale Asocierii

(1) Părțile trebuie să contribuie la realizarea obiectului asocierii și să își asume rolul lor în cadrul asocierii, așa cum acesta este definit în cadrul prezentului acord.

(2) Părțile trebuie să consulte în mod regulat și să se informeze asupra tuturor aspectelor privind evoluția lucrărilor.

Art.5. Situația juridică a asocierii

Prezenta asociere nu are personalitate juridică și nu constituie față de terți o persoană distinctă de persoana asociaților. Unitatea Administrativ Teritorială Municipiul Craiova contribuie pentru realizarea lucrărilor ce formează obiectul prezentului contract cu finanțarea și executarea integrală a lucrările de investiții.

Unitatea Administrativ Teritorială Judetul Dolj contribuie pentru realizarea lucrărilor ce formează obiectul prezentului contract cu terenul în suprafață de 22.383 mp, înscris în Cartea Funciară nr.38641 și cu terenul în suprafață de 1938 mp, sector de drum DN 56, km.0+400- 0+500, cu o lungime de 100m, suprafață care face parte din CF nr.31634 UAT Podari.

Art. 6. Aportul părților

Unitatea Administrativ Teritorială Municipiul Craiova	contribuie pentru realizarea lucrărilor ce formează obiectul prezentului contract cu finanțarea și executarea integrală a lucrările de investiții.

Unitatea Administrativ Teritorială Judetul Dolj contribuie pentru realizarea lucrărilor ce formează obiectul prezentului contract cu terenul în suprafață de 22.383 mp, înscris în Cartea Funciară nr.38641 și cu terenul în suprafață de 1938 mp, sector de drum DN 56, km.0+400- 0+500, cu o lungime de 100m, suprafață care face parte din CF nr.31634 UAT Podari. Investiția realizată pe terenul în suprafață de 22.383 mp, înscris în Cartea Funciară nr.38641, va fi inclusă în domeniul public al UAT Municipiul Craiova.

Art. 7. Durata acordului

Perioada de valabilitate a prezentului contract de asociere este de cuprinsă între data semnării acordului de către părți și până la efectuarea recepției finale a obiectivului.

Art.8 Drepturile și obligațiile părților

8.1Obligațiile asociatului prim :

a) să asigure finanțarea și executarea integrală a lucrărilor necesare realizării obiectivului de investiții.

b) să pună la dispoziție terenul afectat de obiectivul de investiții, aflat pe raza administrativ teritorială a Municipiului Craiova.

c) să realizeze obiectivul de investiții în termenul prevăzut în art. 2 alin 2 al Hotărârii Guvernului nr. 1234/2023, respectiv acela de 5 ani de la data semnării protocolului de predare-primire a imobilului teren în suprafață de 22.383 mp, înscris în Cartea Funciară nr.38641, încheiat între Ministerul Apărării Naționale și UAT Județul Dolj.

d) să asigure serviciile de elaborare proiect pentru autorizarea lucrărilor de execuție și construcții precum și elaborare proiect tehnic de execuție și servicii de asistență tehnică din partea proiectantului.

e) să atribuie contractele de achiziție necesare realizării în întregime a obiectivului prezentului contract.

f) să asigure obținerea avizelor pentru autorizația de construire a obiectivului de investiții, pentru investiția ce se va realiza pe teritoriul administrativ al UAT Municipiul Craiova.

g) să recepționeze documentațiile tehnice pentru obiectivul propus, să efectueze recepția la terminarea lucrărilor și recepția finală.

h) să semneze contractele de achiziție publică pentru obiectivul propus.

j) să asigure întreținerea pe toată existența construcției

8.2 Obligațiile asociatului secund:

a) să pună la dispoziție terenul în suprafață de 22.383 mp, înscris în Cartea Funciară nr.38641, afectat de obiectivul de investiții, aflat pe raza administrativ teritorială a Județului Dolj.

b) să pună la dispoziție terenul în suprafață de 1938 mp, sector de drum DN 56, km.0+400- 0+500, cu o lungime de 100m, suprafață care face parte din CF nr.31634 UAT Podari.

Art. 9. Răspunderea asociaților

(1) Față de terți, fiecare asociat va răspunde singur pentru drepturile și obligațiile angajate prin actele încheiate cu aceștia.

(2) Neîndeplinirea sau îndeplinirea necorespunzătoare a obligațiilor asumate de către una dintre părți dă dreptul celeilalte părți să ceară rezilierea contractului, printr-o notificare scrisă adresată părții în culpă, în termen de 15 zile lucrătoare de la data constatării nerespectării clauzelor contractului. În cazul în care se constată că, urmare a nerespectării clauzelor, s-a creat un prejudiciu, partea prejudiciată are dreptul de a solicita repararea acestuia și plata de daune - interese, după caz, conform prevederilor legale în vigoare.

Art. 10. Încetarea contractului de asociere

(1) Prezentul Contract încetează la expirarea termenului stabilit, dacă nu s-a convenit prelungirea acestuia, prin acordul părților.

(2) Ca urmare a neîndeplinirii sau imposibilității îndeplinirii obiectului de activitate sau a obligațiilor asumate de fiecare dintre părți.

(3) În alte cazuri prevăzute de lege.

Art. 11. Dispoziţii finale

(1) Orice modificare a prezentului contract va fi valabilă numai atunci când este convenită de toate părţile.

(2) Toate posibilele dispute rezultate din prezentul contract sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

(3) Părţile sunt de acord că prezentul contract este guvernat de legea română.

Prezentul contract constituie voința comuna a părților și s-a semnat astăzi..........................., în 2 (două) exemplare, în limba română, câte unul pentru fiecare parte.

UAT Municipiul Craiova UAT Județul Dolj

Primar Președinte

Lia-Olguța Vasilescu Dorin Cosmin Vasile

Direcția Investiții și Achiziții Secretar General

Director Executiv Cristian Marian Șovăilă

Maria Nuță

Direcția Patrimoniu Direcția Juridică

Director Executiv Director Executiv

Cristian Ionuț Gâlea Adriana Cristina Vărgatu

Direcția Economico-Financiară Direcția Economică

Director Executiv Director Executiv

Daniela Vasilica Militaru Marian Mecu

Vizat, Serviciul Administrarea și Exploatarea

Control Financiar Preventiv Domeniului Public și Privat

Șef serviciu

Adrian Plugaru

Vizat pentru legalitate,

Cons. Juridic Nicoleta Bedelici

Întocmit,

Insp. Daniela Nicoleta Duțu

PREŞEDINTE DE ŞEDINŢĂ,

Cosmin Ion CORÂŢU